Општинско веће општине Медвеђа на 66. седници одржаној дана 27.јануара 2022.године, на основу члана 137. и 138. Закона о спорту („Службени гласник РС“, број 24/2011 и 99/2011-др.закони), члана 46. Закона о локалној самоуправи („Службени гласник РС“, број 129/07, бр.129/07, 83/2014-др.закон, 101/2016 – др. Закон и 47/2018), члана 31.ст.2. Правилника о одобравању и финансирању програма у области спорта којима се задовољавају потребе и интереси грађана општине Медвеђа, 08 Број: 06-4/2020/11 од 28.01.2020.године, члана 66. Статута општине Медвеђа („Службени гласник града Лесковца“, број 9/2019) , доноси

ОДЛУКУ

О ДОДЕЛИ СРЕДСТАВА ИЗ БУЏЕТА ОПШТИНЕ МЕДВЕЂА

ЗА ПРОГРАМЕ/ПРОЈЕКТЕ ИЗ ОБЛАСТИ СПОРТА

ЗА 2022.ГОДИНУ

Члан 1.

Овом одлуком се одређује износ средстава који се додељује из буџета општине Медвеђа за програме/пројекте из области спорта од значаја за Општину Медвеђа за 2021.годину.

Средства за ову намену у износу од 20.000.000,00 динара, Планирана су Одлуком о буџету општине Медвеђи за 2022.годину, раздео 5 Општинска управа функција 810 Услуге рекреације и спорта позиција 104, Економска класификација 481 - Дотације невладиним организацијама.

Члан 2.

1. Фудбалском клубу „Јабланица“ из Медвеђе у износу од 4.000.000,00 динара (четири милиона динара),
2. Кошаркашком клубу „Јабланица“ из Медвеђе у износу од 4.000.000,00 динара (четиримилионадинара),
3. Спортском савезу Општине Медвеђа у износу од 3.600.000,00 динара (тримилионашестотинахиљададинара),
4. Одбојкашком клубу „Јабланица“ из Медвеђе у износу од 1.800.000,00 динара (милионосамстотинахиљададинара),
5. Карате клубу „Јабланица“ из Медвеђе у износу од 1.500.000,00 динара (милионпетстотинахиљададинара),
6. Шаховском клубу „Горња Јабланица“ из Медвеђе у износу од 1.300.000,00 динара (милионтристотинахиљададинара),
7. Спортском удружењу „Слободан стил“ из Медвеђе у износу од 250.000,00 динара (двестотинепедесетхиљададинара),
8. Аикидо удружењу „Јабланица“ из Медвеђе у износу од 250.000,00 динара (двестотинепедесетхиљададинара).

УКУПНО: 16.700.000,00 динара

Члан 3.

Пројекти, односно програми, за које су овом Одлуком обезбеђена средства у буџету Општине Медвеђа за 2022.годину, морају бити реализовани најкасније до 31. децембра текуће године.

Пројекти, односно програми, се морају реализовати на територији Општине Медвеђа, осим активности које се односе на такмичења по билтену такмичења гранског савеза.

Члан 4.

Трошкови пројекта, односно програма, морају бити оправдани, стварни и у непосредној вези са циљевима реализације програма.

Оправдани директни трошкови обухватају: зараде запослених у стручним службама спортских удружења (клубова), с тим да зараде не прелазе лимит утврђен одлуком Општинског већа општине Медвеђа ; примања спортиста по уговору; трошкови стипендија спортиста; трошкови хранарине спортиста; трошкови путовања и дневница; трошкови превоза; трошкови закупа спортских сала; трошкови куповине опреме; канцеларијски трошкови; плаћање услуга под условом да цене одговарају тржишним вредностима; хонорари лица (спортских стручњака и стручњака у спорту) који учествују у реализацији програма; таксе службених лица; трошкови провизије банака; трошкови према гранским савезима; трошкови стручне едукације; трошкови лекарских прегледа спортиста; други трошкови који су неопходни за реализацију програма (ширење информација, превоз, штампање, канцеларијски материјал, осигурање, финансијске услуге, комуникацијске услуге и сл.).

Оправданим трошковима се не сматрају следећи трошкови: дугови и покривање губитака или задужења; трошкови куповине земљишта и зграда, изградња и реконструкција спортске инфраструктуре, осим када су на то сагласност дали органи локалне самоуправе или Савеза у делу његове надлежности; трошкови отплате рата по основу раније закључених уговора (лизинг, кредит); куповина алкохолних пића и дувана; казне; трошкови губитка због промене курса валута на финансијском тржишту.

Члан 5.

Подносиоци одобрених програма и пројеката, подносе захтев за пренос средстава на прописаном обрасцу.

Образац за пренос средстава, са свом потребном документацијом, подноси се Одељењу за привреду и финансије општине Медвеђа.

Пренос средстава кориснику врши Одељење за привреду, финансије општине Медвеђа.

Пренос средстава се врши квартално на основу захтева из става 1. овог члана који се подноси најкасније до краја текућег квартала за наредни квартал.

Захтев за пренос средстава неће се уплатити оним носиоцима програма који нису оправдали утрошена средстава по претходном захтеву.

Члан 6.

Подносиоци одобрених програма обавезни су да даваоцу средстава, на захтев, као и у року који је предвиђен уговором о реализовању програма, а најмање једном квартално, доставе извештај, са потребном документацијом, о остваривању програма или делова програма и коришћењу средстава буџета општине.

Општина може обуставити даље финансирање програма, односно једнострано раскинути уговор о реализовању програма, ако подносилац одобреног програма не достави извештај у року предвиђеном уговором.

Подносиоцу одобреног програма не могу бити одобрена средства за реализацију новог програма пре него што поднесе извештај у складу са ставом 1. и 2.овог члана.

Члан 7.

Извештај о утрошку средстава, корисник подноси Општинском већу општине Медвеђа, у року предвиђеном уговором или најкасније до 10.јануара текуће године.

Члан 8.

Ако су носиоцу програма за реализацију одобреног програма додељена мања средства од средстава наведених у финансијском плану програма, носилац програма је обавезан да пре закључења уговора о реализовању програма усклади финансијски план програма и план реализације програмских активности са висином додељених средстава и одобреним активностима на реализацији програма, достави Комисији за спорт општине Медвеђа допуну, односно измену предложеног програма усаглашену са висином одобрених средстава.

Носиоци програма могу послати захтев за пренамену средстава најкасније до 15.новембра текуће године, обавеза Комисије за спорт је да се изјасни о поднетом захтеву за пренамену средстава.

Члан 9.

Носилац одобреног програма обавезан је да преко Спортског савеза општине Медвеђа поднесе финансијски план програма у року од 8 дана од дана објављивања одлуке.

Члан 10.

Председник општине са подносиоцима одобрених програма закључује уговор о додели средстава из буџета општине Медвеђа.

Члан 11.

Ова Одлука ступа на снагу наредног дана од дана објављивања на огласној табли и сајту Општине Медвеђа, као и сајту Спортског савеза општине Медвеђа.

ОПШТИНСКО ВЕЋЕ ОПШТИНЕ МЕДВЕЂА

08 Број: 06-4/2022/8 од 27.јануара 2022.године

ПРЕДСЕДНИК,

др Небојша Арсић